ועדת הכלכלה, כנסת 16, פרוטוקול מספר 91, 2003-11-17 10:00

שלום שמחון: הסעיף הראשון שבו אנחנו עוסקים הוא אשרור ההחלטה בדבר הקמת ועדת המשנה לעניין הטרמינל החדש בנתב"ג (נתב"ג-2000) – הרכבה וסמכויותיה.

שלום שמחון: אנחנו מקימים או הקמנו ועדת משנה שתלווה את פתיחת נתב"ג 2000 עד מועד פתיחתו המתוכנן: 15 ביוני שנת 2004.

שלום שמחון: זאת ההזדמנות של חברי ועדה נוספים להצטרף.

שלום שמחון: הנושאים שבהם הוועדה תעסוק יהיו כדלהלן: הקצאת שטחים בשטח נתב"ג לגורמים נוספים; בידוק בטחוני; עיבוד השטח שבטרמינל 1; מסוף מטענים; מה קורה בטרמינל 1 אחרי שעוברים בטרמינל 3; פיתוח השטחים סביב נתב"ג, תחרות בשטחי המסחר ועוד.

שלום שמחון: הישיבה הבאה תעסוק בתחרות בשטחי המסחר.

שלום שמחון: ישתתף בה גם הממונה על ההגבלים העסקיים וגם הממונה באוצר על הנושא הזה.

שלום שמחון: נכון לרגע זה חברים בוועדה אנוכי כיושב-ראש ועדת המשנה, חבר הכנסת דוד טל וחברת הכנסת מלי פולישוק-בלוך.

שלום שמחון: יש אפשרות לחברי ועדה נוספים להצטרף.

שלום שמחון: אנחנו נאשר לכל חבר ועדה שירצה להצטרף.

שלום שמחון: הנושא השני על סדר היום: תקנות הגנת הצרכן (אחריות ומתן שירות לטובין), התשס"ג-2003.

שלום שמחון: ועדת הכלכלה הנוכחית וועדות הכלכלה הקודמות שמו לנגד עיניהן את נושא הגנת הצרכן במדינת ישראל.

שלום שמחון: יחד עם זאת, ולמרות שיש לי גב רחב, אני לא מציע לנצל את העובדה הזאת פעם שנייה ברציפות.

שלום שמחון: אנחנו בפעם הקודמת קיימנו דיון בנושא הסיגריות.

שלום שמחון: אתם הזדרזתם להוציא הודעות מוקדמות לתקשורת, כשהסתבר יותר מאוחר שהנוסח המעודכן לא היה מעודכן.

שלום שמחון: הציבור שמע שהולך להיות שינוי גדול, רק שהשינוי בסופו של דבר לא קרה.

שלום שמחון: בסופו של דבר מה יצא?

שלום שמחון: יצא שוועדת הכלכלה במקרה הקודם לא אישרה את התקנות מכל מיני סיבות.

שלום שמחון: יצא כאילו ועדת הכלכלה מעכבת נושאים שעניינם הגנה על הצרכן במדינת ישראל.

שלום שמחון: נדרש ממני להוציא אחר כך הודעה לתקשורת איפה אני חושב שהיה העיכוב של העניין.

שלום שמחון: העניין הזה חוזר פעם נוספת.

שלום שמחון: לא שיש לי בעיה עם התקשורת של משרד המסחר והתעשייה עם הוועדה.

שלום שמחון: אני לא חושב שמישהו חושב במשרד המסחר והתעשייה שוועדת הכלכלה היא איזו שהיא חותמת גומי, מה עוד שהיועצת המשפטית ומנהלת הוועדה נדרשו לעדכון נוסף של הצו.

שלום שמחון: אם אתם רוצים שנעבוד באופן מסודר, נכבד אחד את השני, אז בכללי המשחק שאנחנו נוהגים לעבוד מול משרדי הממשלה יש כמה כללים חשובים.

שלום שמחון: אני לא מניח שאם חבר הכנסת טל היה חושב שהדבר הזה אושר באופן אוטומטי הוא היה מגיע לוועדה.

שלום שמחון: אני שומע בעיתונות מי נגד, מי בעד, מי יש לו מה להגיד.

שלום שמחון: לאבד את זמנה היקר של הוועדה זה לא דבר חכם, מה עוד שנדרשתי בפעם הקודמת לכתוב מכתב לשר המסחר והתעשייה שטרם נעניתי לו, לגבי הדרך שבה הדברים מתנהלים.

שלום שמחון: אני לא רוצה שהדברים יחזרו שוב.

שלום שמחון: מר קמחי, אני מציע שנלמד לעבוד במשותף.

שלום שמחון: כמו שאני מעריך את העבודה שאתם עושים כך אני מציע שתעריכו את העבודה שאני עושה.

שלום שמחון: אני משוכנע שיש בדברים המונחים כאן דברים מהותיים עבור הצרכן במדינת ישראל.

שלום שמחון: אנחנו נעשה כל מאמץ לשפר את השירות שמגיע לאזרח, כי הוא משלם כסף בדין.

שלום שמחון: מגיע לצרכן שירות עבור התמורה שהוא משלם.

שלום שמחון: כל מה שאמרתי נוגע יותר לדרך העבודה בינינו.

שלום שמחון: אני מתכוון להביא לידי ביטוי את כל הגורמים הנוגעים בדבר.

שלום שמחון: אומנם תפקידה של ועדת הכלכלה היא להגן על הצרכן, אבל היא צריכה גם לאזן בין הגורמים השונים שעוסקים בתחום הזה.

שלום שמחון: אין לנו שום כוונה לפגוע בפעילות במשק בדרך כזאת או אחרת, לכן נרצה לשמוע את כל מי שעוסק בעניין.

יצחק קמחי: תודה רבה שבכל זאת אתם מעלים את הנושא.

יצחק קמחי: החומר אכן נמסר לכם ב-8 בספטמבר.

יצחק קמחי: השינויים המינוריים שעברו.

יצחק קמחי: .

שלום שמחון: אני רוצה להבין מה תפקידי.

לאה ורון: התקנות הגיעו ב-30.10, לא ב-8 בספטמבר.

שלום שמחון: אתה החלטת שמדובר בשינויים מינוריים.

שלום שמחון: האם דיברת איתי?

שלום שמחון: האם שאלת אותי?

שלום שמחון: האם נתת לי להבין שמדובר בשינויים מינוריים?

עינת ברכה: מדובר בתקנות שעושות שינויים מפליגים וכרוכות בעלויות כבדות.

עינת ברכה: לא נעשתה איתנו שום התייעצות, לא היה שום דיון.

עינת ברכה: יש לנו הרבה מאוד להגיד על הדברים האלה.

עינת ברכה: אני חושבת שנכון היה לעשות את התהליך הזה במסגרת התמ"ס, לא להגיע לוועדת הכלכלה.

עינת ברכה: אני חושבת שהיינו צריכים להיות שותפים לגיבוש כאלו תקנות.

לאה ורון: מתי קיבלתם את התקנות?

עינת ברכה: ביום רביעי אחר הצהריים.

לאה ורון: מהוועדה?

עינת ברכה: כן.

יצחק קמחי: יש פה השמצה נוראית של איגוד לשכות המסחר.

יצחק קמחי: התקנות האלו הן תוצאה של עבודה משותפת משנת 1999 של המועצה לצרכנות, של איגוד לשכות המסחר.

שלום שמחון: זאת בדיוק הדוגמה למה שלא הייתי רוצה שיקרה.

שלום שמחון: עכשיו אתם באים לוועדה ומתחילים להתכתש אם היתה עבודה מתואמת או לא.

שלום שמחון: אתם טועים בדרך העבודה שלכם.

יצחק קמחי: אדוני, אתה לא יושב כאן כרשות שיפוטית, אבל יש פה אי מייל שהועבר מאיגוד לשכות המסחר ב-4 לחודש עם כל החומר.

יצחק קמחי: יש כאן תגובות שלהם לתקנות.

יצחק קמחי: הם היו חלק מכל התהליך.

יצחק קמחי: מה, אנחנו עושים מאחורי גבם משהו?

שלום שמחון: יוצא שלכאורה משרד התמ"ס הוא משרד שמגן על הצרכן במדינת ישראל, ואילו ועדת הכלכלה מורכבת מחבורה של בירוקרטיים שכל מה שמעניין אותם הוא לעכב את התהליכים.

שלום שמחון: זה בדיוק מה שקרה עם הסיגריות.

שלום שמחון: אני לא מוכן לעבוד בדרך הזאת, זה לא לעניין.

יצחק קמחי: אני לא רוצה להתכתש עם אדוני.

יצחק קמחי: ישנה השמצה מאיגוד לשכות המסחר על כך שהם שמעו על זה לראשונה ביום רביעי.

יצחק קמחי: אם אתה רוצה לראות תגובות שלהם לתקנות האלו, אני יכול להראות לך.

יצחק קמחי: אם אתה רוצה לראות שהעברתי להם את התקנות לסמנכ"ל שלהם לפני שבועיים, אני אראה לך.

לאה ורון: אבל רק אתמול העברת לוועדה נוסח מעודכן.

יצחק קמחי: הנוסח המעודכן הוא מינורי.

יצחק קמחי: אנחנו לא רוצים לעשות כאן מחטפים, זאת לא המטרה.

אריק אינדיצקי: השינויים שנדרשים פה הם שינויים אדירים, משמעותם הרס חברות בארץ.

אריק אינדיצקי: מה שכתוב פה זה אסון לחברה שלי.

אריק אינדיצקי: מי שכתב את זה הוא חסר פרקטיקה לחלוטין.

אריק אינדיצקי: אני יכול לעבור סעיף אחרי סעיף ולהראות שיש פה חוסר ידיעה לגבי מה קורה בעולם: איזה אחריות נותנים בעולם, כיצד תחנות שירות עובדות, האם צריכים ב-4 ערים כאשר בכל אוסטרליה כולה יש 3 תחנות שירות.

אריק אינדיצקי: אלו תקנות חסרות פרקטיקה.

אריק אינדיצקי: אלו גזירות שהציבור לא יכול לעמוד בהן.

אריק אינדיצקי: משרד המסחר והתעשייה לא אוכף שום חוק.

אריק אינדיצקי: אם הוא היה אוכף את החוקים שלו הוא לא היה צריך את זה.

יצחק קמחי: הליכת האימים הזאת כאילו אנחנו באים להרוס את העסקים, כאילו אנחנו לא מבינים את הדברים, כאילו לא נעשתה השוואה עם חו"ל..

שלום שמחון: אם אני אקרא בעיתון מחר בבוקר שאני מאשר איזה שהן תקנות שלך או של משרדים אחרים, אז אני כבר מודיע שבאותו יום אני אבטל את דיון.

שלום שמחון: לא יהיה פה מצב שוועדת הכלכלה היא נגד הצרכן במדינת ישראל, כי זה הדבר האחרון שהוא נכון.

שלום שמחון: זה לפחות נכון מתחילת הקדנציה הזאת, אם כי אני יודע שגם קודמי נהגו בדיוק באותה צורה.

יצחק קמחי: שלא ישתמע בשום פנים ואופן שמישהו חושב שוועדת הכלכלה היא נגד הצרכן.

יצחק קמחי: תחנות השירות נועדו אך ורק לשמש מקום להבאת הטובין.

אורית שרפי: כל הנושא של האחריות ושירות מוסדר היום בצווים שיצאו מכוח חוק הפיקוח על מצרכים ושירותים.

אורית שרפי: הצווים מתייחסים למספר מאוד מצומצם של מוצרים.

אורית שרפי: בשל המגמה לפעול לביטולם של הצווים נוצר צורך למצוא אכסנייה חלופית.

אורית שרפי: לשם כך פעלנו לתיקון חוק הגנת הצרכן.

אורית שרפי: הכנסנו פרק מיוחד והסמכנו את השר להתקין תקנות.

אורית שרפי: התקנות לא רק נועדו להחליף את צווי הפיקוח, אלא לעשות רפורמה של ממש בתחום הזה .

אורית שרפי: מצד אחד אנחנו מקלים על הסוחרים, בין היתר באמצעות ביטול מנגנון הרישוי שנקבע בצווי הלקוח, ומצד שני אנחנו רוצים להרחיב את התחולה שלהם למוצרים אחרים, להעתיק את האחריות מפלילית להסדרה יעילה אזרחית באמצעות יחסים חוזיים בין צרכן ליצרן.

אורית שרפי: אנחנו רוצים לקבוע כללים לעניין החיובים של היצרן בתקופת האחריות ולאחריה, בין היתר החובה להחזיק חלפים, החובה לצרף תעודות אחריות, לרבות התייחסות לנוסח שלה ולתוכן שלה, וחיובים נוספים אחרי תום תקופת האחריות.

אורית שרפי: התקנות מתייחסות בשלב הזה לרשימה סגורה ומאוד מצומצמת של מוצרים שהתקבלה אחרי ששקלנו המון קריטריונים, במיוחד לאור הפניות שהגיעו למשרדנו.

אורית שרפי: הן מטילות אחריות לא רק על היצרן ועל היבואן, אלא גם על המוכר.

אורית שרפי: הן מגינות לא רק על הצרכן שקונה את המוצרים, אלא גם על הצרכן שהבעלות על המוצר הועברה אליו.

אורית שרפי: עשינו עבודה רבה במשך שנים שהייתי מעורבת בחלק מצומצם שלה.

אורית שרפי: קיבלנו את ההתייחסויות של כל הגורמים.

אורית שרפי: ניסינו למצוא איזה שהוא איזון הולם בין הרצון שלנו להקנות לצרכן הגנה מקסימאלית ובין הצורך להתערב בשוק הזה.

אורית שרפי: לדעתי זה איזון ראוי.

יהודה היימן: לא נותרו הרבה מוצרים שקשורים לתוצרת הארץ, כשאנחנו מדברים רק על מזגנים ומקררים.

יהודה היימן: כל יתר הדברים זה ייבוא.

יהודה היימן: אולי כדאי להפוך את התקנות האלו לסינית, כדי שיהיה יותר קל לעמוד בתנאים האלה.

יהודה היימן: אנחנו קיבלנו את החומר מהוועדה ביום חמישי.

יהודה היימן: זה נכון שהיינו קשורים עם משרד התמ"ת לגבי חלק מהתקנות האלו במהלך השנים האחרונות, אבל את התקנות עצמן לעיון היועצים המשפטיים, המפעלים ומחלקות השירות קיבלנו רק ביום חמישי.

יהודה היימן: אין לנו כאן עמדה מסודרת כדי להגיב בפרטי פרטים על החומר.

רועי דגן: את התקנות קיבלנו רק אתמול.

רועי דגן: אפשר לראות שיש שינוי מהותי בכל הנושא הזה.

שלום שמחון: במה?

רועי דגן: מדובר על מעבר משנה אחריות ל-3 שנים אחריות לגבי מזגנים ומקררים.

רועי דגן: המשמעות היא שינוי כבד מבחינת העלות.

רועי דגן: בחנתי גם את כל המנגנון.

שלום שמחון: מה החלק היחסי שלך באחריות כשאתה קונה מוצר?

רועי דגן: אני אגיד כמה עולה לנו מוצר ואת העלות שלנו לנותן השירות.

רועי דגן: אני מעריך שזה בין 15% ל-20% מעלות של המוצר לשנה, כשאת זה צריך להכפיל ב-3.

שלום שמחון: איך זה יישקל במחיר החדש לצרכן?

רועי דגן: זה הפן השני של הבעיה.

רועי דגן: לדעתי זה לא יבוא לידי ביטוי במחיר לצרכן, הואיל ואנחנו מתמודדים עם ייבוא "פרוע" מסין.

רועי דגן: אנחנו כייצרנים מקומיים כפופים לחוקים של המדינה ונצטרך לתת את מכלול השירותים כמו שהם מוגדרים בתקנות, אבל ליבואן שמביא קונייטר או שניים לא יהיה את אותו משקל במחיר כמו שאני נותן היום.

רועי דגן: אני צריך לספוג את כל העלות של כל 3 שנות האחריות, לשקלל את זה במחיר.

רועי דגן: הייבואן הקטן שעובד מהיום למחר לא ייתן את זה, כי הוא לא מתכוון להיות פה בעוד 3 שנים.

דוד טל: 15% על שירות לא נראה לך מוגזם?

רועי דגן: זה מוגזם, אבל זה נובע ממחירי המכירה של המוצרים.

רועי דגן: .

דוד טל: אני חושב שכל חברת ביטוח היתה מוכנה לתת לו ביטוח כזה.

רועי דגן: התמחיר של השירות נקבע על בסיס הנתונים הכלכליים שבמדינתנו.

רועי דגן: מחירי הקנייה, לפחות בחלק גדול מהמזגנים שקיימים בישראל, נקבעים על פי הכלכלה הסינית.

שלום שמחון: אתה אומר שבכל מקרה יש פה תוספת עלויות מבחינתכם.

שלום שמחון: להגיד אם מחר בבוקר תרוצו להעלות מחירים אתה לא יודע להגיד, אבל אתה מניח שבגלל התחרות עם הייבואנים זה לא יקרה מיד.

רועי דגן: לא נוכל לעשות את זה.

שלום שמחון: אתם לא תוכלו לעשות את זה, אבל אני מניח שאתם גם לא תרצו להפסיד.

רועי דגן: מה שיקרה זה שאנחנו לא נמכור.

בנצי עמרם: באופן עקרוני היינו בעד העניין הזה אילו היינו יודעים שהממשלה תעמיד תקציב מתאים כך שמי שאחראי על האכיפה לאורך כל המגרש יוכל גם לבצע אותה.

בנצי עמרם: לא ברור לנו גם מה אמצעי האכיפה של העניין הזה.

בנצי עמרם: אנחנו מציעים שניקח שנה ניסיון לבדיקת יכולת האכיפה של התקנות הקיימות לפני שמיישמים תקנות חדשות.

בנצי עמרם: היינו מוכנים להשתתף במימון של בדיקה כזאת.

דוד טל: אתה גם סבור שמדובר ב15% עלות השירות?

בנצי עמרם: אני לא יודע להתייחס לעניין הזה של האחוזים, אבל בהקשר של תוספת האחריות זה בהחלט ייקר.

דוד טל: ב-15% כל מוצר?

שלום שמחון: אם אתה מבטח מוצר כשאתה רואה את העלות שלו, אז תוך 3 שנים אתה מכסה את תשלום האחריות.

שלום שמחון: את זה אני אומר מידע אישי, לא בדקתי את זה.

בנצי עמרם: מדובר בהוצאות כבדות.

בנצי עמרם: המסמך הזה נמצא אצלנו יומיים.

בנצי עמרם: הייתי בא עם מספרים יותר מדוייקים אילו היה לי יותר זמן להתייחס למסמך.

איילון הרציקוביץ: כל הנושא הזה נשלח אלינו ביום חמישי האחרון במסמך טיוטה לתקנות.

איילון הרציקוביץ: אני חושב שזה לא תקין.

שלום שמחון: הם אמרו שהם עובדים איתכם על זה 4 שנים.

עינת ברכה: יצא מסמך בשנת 1999.

איילון הרציקוביץ: חבל להתייחס לנקודה שהם אומרים, אני יכול לדבר בשם עצמי.

איילון הרציקוביץ: אנחנו מארגנים 7 חברות מובילות במשק, כשכולן חברות בלשכת המסחר.

איילון הרציקוביץ: אם העסק לא הגיע לידיעת אף אחת מהחברות, ודאי לא לידיעת הלשכה, אז אני לא יודע עם מי עשו את זה.

איילון הרציקוביץ: בשבוע שעבר היינו במכס.

איילון הרציקוביץ: עניינה של פגישה שלקח לנו קרוב ל- 5 חודשים לתאם היה ייבוא בחשבוניות חסר.

איילון הרציקוביץ: היום שוק החשמל מוכתב או נשלט על ידי תעשייה עבריינית שמביאה מוצרים ארצה במחירים שנעים בין 50% ל-20% מערך המוצר, זאת בכדי לעקוף את מיסי הקנייה.

איילון הרציקוביץ: התשובה שקיבלנו מהמכס היא שאין לה כלים.

איילון הרציקוביץ: גם אם הוא מייבא טלוויזיה שעולה 400 דולר ב-80 או ב-100 דולר, המכס חייב להוכיח שהוא עבריין.

איילון הרציקוביץ: הוא אומר שבמחיר הזה הוא קנה.

איילון הרציקוביץ: השוק מוצף במוצרים האלה.

דוד טל: מדובר במוצרים מקוריים או מזוייפים?

איילון הרציקוביץ: מדובר במוצרים מקוריים.

איילון הרציקוביץ: קונים אותם מסוחרים ברחבי העולם.

איילון הרציקוביץ: המסחר הבינלאומי מאוד פורה.

איילון הרציקוביץ: מביאים אותם לארץ בחשבוניות חסר.

איילון הרציקוביץ: המכס הרים ידיים, הוא הודיע שאין לו כלים להתמודד עם העניין הזה.

איילון הרציקוביץ: אנחנו מקיימים מאבק הרבה מאוד שנים כדי לבטל את מיסי קנייה.

איילון הרציקוביץ: חציים בוטלו לפני תקופה.

איילון הרציקוביץ: אני מקווה שהחצי השני לאור האנרכיה הזאת יבוטל.

איילון הרציקוביץ: זה מוביל לעניין הזה.

שלום שמחון: איך זה קשור לזה?

איילון הרציקוביץ: מן הראוי היה שמשרד המסחר והתעשייה יבדוק את מצבו של הענף לפני שהוא מביא תקנות.

איילון הרציקוביץ: כדי לבוא עם איזו שהיא תקנה שמראה לא 12% אלא אחוז על תקורות מישהו צריך להיות מספיק אחראי לשאול אם אפשר לחיות עם המצב הקיים היום.

איילון הרציקוביץ: מה קורה באותו שוק שהתייחסתי אליו בנושא המכס?

איילון הרציקוביץ: לאותו שוק אין דין ואין דיין.

איילון הרציקוביץ: איש לא בא אליו להחליף מוצרים.

שלום שמחון: צריך להיות לכם אינטרס בתקנות האלו, כיוון שלענף הזה לא ייכנסו גורמים שאין להם עניין אלא לתת מכה וללכת.

איילון הרציקוביץ: בוודאי שיש לנו עניין בענף מוסדר, אבל לא בתקנות האלו כי הן פשוט לא נכונות.

איילון הרציקוביץ: אני ישבתי בוועדת האלימות בכדורגל, שהיה נוכח בה סגן יושב-ראש בתי המשפט.

איילון הרציקוביץ: הוא אמר שמגיעים מיליון 200 אלף תיקים בשנה, וזאת כשיש 500 שופטים.

איילון הרציקוביץ: הוא אמר שהם לא יודעים מה לעשות.

איילון הרציקוביץ: מי בכלל מסוגל להשתלט על תיקי מסחר בענף לא מוסדר?

איילון הרציקוביץ: הפקחים לא מכירים את השמות של אותם אנשים שאני מתייחס אליהם, כי הם פוחדים מהם.

איילון הרציקוביץ: מדובר בעולם אלים שאי אפשר להגיע אליו, אי אפשר להתלונן.

איילון הרציקוביץ: מערכות האכיפה בארץ לא קיימות בתחומים האלה.

איילון הרציקוביץ: היחידים שיישמו את החוקים והתקנות אלו אותן חברות מוסדרות שסוחבות על גבן בלאו הכי את המטרה הבלתי אפשרית.

איילון הרציקוביץ: אנחנו הפסקנו לנהל מוצרים.

איילון הרציקוביץ: מוציאים היום קווי מוצרים שונים כי אי אפשר להרוויח.

איילון הרציקוביץ: מוצרי די.וי.

איילון הרציקוביץ: די ומוצרי טלוויזיה אלה מוצרים בלתי ניתנים למסחר כיוון שלא ניתן להרוויח.

איילון הרציקוביץ: מביאים כל מוצר יותר בזול ובצורה לא חוקית והרשויות לא עוזרות.

איילון הרציקוביץ: ניקח את המכס, שזאת רשות שבקיאה במה שקורה, שאומרת שהיא נכשלה.

איילון הרציקוביץ: היכן יצליח משרד המסחר והתעשייה במקום שהמכס נכשל?

שלום שמחון: איך אתה מעריך את העלויות הנוספות?

איילון הרציקוביץ: זה יכול לנוע מ12% לתקופה של שנתיים לטלוויזיות או 11% למקררים, ובמקומות יותר זולים לנוע בסביבות 6% או 5%.

איילון הרציקוביץ: כשהולכים ומייצרים סט כזה של תקנות צריך לשאול לאיזו מטרה זה נוצר.

איילון הרציקוביץ: יש היום תחרות לגיטימית בין הייבואנים, כשחלקם מקבלים סיוע מהיצרנים וחלקם פחות.

שלום שמחון: מה יגידו הצרכנים?

שלום שמחון: שהתחרות לא תהיה רק על הנחה שהיא רגעית, אלא גם על השירות.

שלום שמחון: נניח אתה נותן שנתיים ביטוח ומוישל'ה נותן 3 שנים אחריות.

שלום שמחון: אתם לא עושים את התחרות על זה, אתם עושים את התחרות על 2000 שקל.

איילון הרציקוביץ: לא מדוייק.

איילון הרציקוביץ: רשתות השיווק הן לא כל כך נדיבות כמו משרדי הממשלה, הן באות עם תג מחיר.

איילון הרציקוביץ: הן שולטות בשוק, אי אפשר להתעלם מזה.

איילון הרציקוביץ: ברגע שיש מחיר ואתה לא מוכן לתת את מה שאתה לא מסוגל, אז באים וקונים מאותו סוחר שדיברתי עליו קודם.

איילון הרציקוביץ: חלק מהייבואנים מתחילים לחשוב על פעולות לייבא דרך אותם חברים.

איילון הרציקוביץ: היכן יגיעו המקורות על-מת לשרת את ההטבות האלו?

איילון הרציקוביץ: אנחנו נותנים 3 שנות אחריות על מצלמות מבחירה שלנו.

איילון הרציקוביץ: במוצרים אחרים אי אפשר לתת את זה.

איילון הרציקוביץ: אי אפשר להעלות את המחירים בשוק.

איילון הרציקוביץ: הדרך היחידה להתמודד עם התקנות האלו זה לא לבצע אותן.

איילון הרציקוביץ: בתקנות האלו יש סעיף שדן בהחזרת מוצרים ברגע שלא עמדת בשירות.

איילון הרציקוביץ: בוא נניח שלקוח קנה ב24 תשלומים כשאחרי חודשיים הוא מחליט לביים החזרת מוצר.

אתי בנדלר: מה זה לביים החזרת מוצר?

איילון הרציקוביץ: לביים החזרת מוצר זה ליצור במוצר תקלה שאתה לא מסוגל להתמודד איתה.

איילון הרציקוביץ: אני אתמודד איתו על מקרה כזה בבית משפט שנה, שנתיים או 5.

שלום שמחון: מה קרה אחרי חודשיים?

איילון הרציקוביץ: אני מחזיר לו את הכסף במזומן.

איילון הרציקוביץ: ההוא שילם 24 תשלומים בחנות, כשאני שילמתי לו את כספו במזומן.

שלום שמחון: מה בעצם אתה אומר?

שלום שמחון: שהשר של הסוחרים במדינת ישראל לא יודע את כל מה שאתה אומר?

איילון הרציקוביץ: אני טוען שמי שעשה את זה לא חי במדינת ישראל, בוודאי לא בענף שאנחנו חיים.

איילון הרציקוביץ: מי שרשם את התקנות האלו לא הגיע מהתחום.

איילון הרציקוביץ: אני בעבר עבדתי עם משרד המסחר והתעשייה.

איילון הרציקוביץ: במשך 3 השנים האחרונות אין שום קשר בינינו.

איילון הרציקוביץ: זה נכתב ללא שום קשר לענף.

איילון הרציקוביץ: לא נעשתה שום עבודה ענפית רצינית.

איילון הרציקוביץ: אני בוודאי האחרון שאתנגד לשינוי תקנות.

גלית אבישי: אותם טיעונים עלו כשדנו בחקיקה שהתייחסה לסימון מחירים.

גלית אבישי: אמרו אז שהמחירים יעלו, שקטסטרופה הולכת לקרות, אבל שום דבר לא קרה.

גלית אבישי: יש היום סימון מחירים על מוצרים, הציבור סוף סוף יודע כמה זה עולה.

שלום שמחון: צריך מאמץ גדול כדי למצוא את הסימון הזה.

גלית אבישי: אם אתה משווה את זה לשיטת הקודים שהיתה, אז היום יש לנו באמת רווחה מבחינה צרכנית.

גלית אבישי: יש פה הפחדה עם העלויות ההיסטריות.

גלית אבישי: גם אם זה יעלה יותר זה שווה.

גלית אבישי: בואו נזכור באיזו מדינה אנחנו חיים.

גלית אבישי: אתה טענת שאולי אדם קונה מייבש כביסה בשביל לעשות איזו שהיא מכבסה של כסף.

גלית אבישי: אני לא מכירה אנשים כאלה.

איילון הרציקוביץ: לא אמרתי דבר כזה.

שלום שמחון: הוא אמר שאחת התוצאות האפשריות היא התוצאה הזאת.

גלית אבישי: השאלה באיזה אחוזים.

גלית אבישי: מה קורה בעולם?

גלית אבישי: סעיפים שכתובים פה בתקנות, כולל שנתיים אחריות, קיימים באירופה.

גלית אבישי: למה לא אצלנו?

גלית אבישי: למה האיחוד האירופי יכול להרשות לעצמו הסדרה כזו ואצלנו פתאום משהו לא מסתדר?

גלית אבישי: אני מציעה שלדיון הבא יביאו השוואה בינלאומית.

גלית אבישי: התקנות האלו מתפקדות בעולם בלי שענפים שלמים קורסים.

שלום שמחון: כמי שיש לה עניין להגן על הצרכנים כמו מר קמחי, אני מניח שאת לא מעוניינת שבשביל לקנות מוצר מסויים אני אצטרך לנסוע לחו"ל.

שלום שמחון: צריך למצוא איזה שהוא איזון.

גלית אבישי: בהרבה מקרים תעודות אחריות זה שיק בלי כיסוי.

גלית אבישי: איפה זה עם כיסוי?

גלית אבישי: זה עם כיסוי הרבה פעמים דווקא אצל חברות יותר מבוססות, אצל חברות יותר טובות.

גלית אבישי: עלתה פה טענה שאם מייצרים תקנות צריך גם לדאוג לאכיפה, כי אם לא תהיה אכיפה אז אותם סוחרים טובים יעמדו בתקנות וזה יעלה להם יותר ואותם חאפרים בשוק לא יעמדו בזה.

גלית אבישי: אני מוכנה לקבל את הטיעון הזה, אבל הוא לא טיעון נגד התקנות, זה טיעון נגד אכיפה.

גלית אבישי: אנחנו מייצרים פה נורמות, מייצרים פה הסדר, מייצרים פה אמירה באיזה עולם אנחנו רוצים לחיות.

גלית אבישי: אין ספק שהתקנות האלו לא רק שהן לא שוות, אלא הן גם יוצרות נזק בלי אכיפה ראויה.

שלום שמחון: מה את אומרת לגבי התייקרות צפויה במחירי המוצרים כתוצאה מכך שהשירות יעלה יותר יקר לחברות האלו?

גלית אבישי: אני לא חושבת שהמספרים שהוצגו פה משקפים את ההתייקרות שתהיה.

גלית אבישי: גם אם תהיה התייקרות, לציבור שווה לשלם את המחיר.

גלית אבישי: אני אומרת את זה כמי שמייצגת את הצרכנים.

גלית אבישי: אתה קונה היום שעון ב-50 שקלים, ומקבל תעודת אחריות לשנתיים.

גלית אבישי: הבעיה היא לא לקבל את התעודה, אלא שהתעודה לא שווה כלום.

גלית אבישי: התקנות האלו אומרות שאם נתת תעודת אחריות צריך שיהיה לה כיסוי.

גלית אבישי: מה אומר הכיסוי?

גלית אבישי: יש רשימה של דברים שאתה חייב לעשות.

גלית אבישי: אגב, אני חושבת שההוראות האלו לא מספיקות.

שלום שמחון: השאלה היא מי אמור לתת את הכיסוי.

שלום שמחון: מה אם זה שאמור לתת את הכיסוי כבר לא יהיה בעוד שנה?

שלום שמחון: את מי את נועלת פה?

גלית אבישי: אתה נועל פה את המוכר.

גלית אבישי: אם הוא לא קיים אז אתה נועל את הייבואן או היצרן.

גלית אבישי: פה אתה בא ואומר שיש מספר גורמים בשרשרת שאחראים לגבי הצרכן.

גלית אבישי: הצרכן בראש וראשונה מכיר את המוכר.

גלית אבישי: אם המוכר נעלם אז יש אחרים.

גלית אבישי: לתעודת האחריות צריך שיהיה כיסוי.

גלית אבישי: אני רוצה לומר פה דבר כללי לגבי אכיפה, כי אני מאוד מסכימה עם הטענה הזאת.

גלית אבישי: הבעיה המרכזית שפוגעת גם בסוחרים וגם בצרכנים זאת בעיית האכיפה.

שלום שמחון: אבל אכיפה אנחנו יודעים שלא תהיה.

שלום שמחון: איך פותרים את זה?

גלית אבישי: כבוד היושב-ראש, ניתן לפתור את זה.

גלית אבישי: הפתרון מצוי ביצירת אינטרס בציבור לתבוע.

גלית אבישי: פיצויים עונשיים קיימים בארצות הברית.

שלום שמחון: הלכתי וקניתי מיקרוגל ב500 שקל.

גלית אבישי: זאת דוגמה לפתרון של פיצויים עונשיים.

גלית אבישי: אם קנית מוצר ב100 שקלים לא שווה לך לתבוע כי רק התביעה תעלה לך יותר.

גלית אבישי: הרעיון הוא שכשאתה מגיע לבית המשפט השופט רשאי לפסוק לך פיצוי.

שלום שמחון: על מיקרוגל שקניתי ב-200 שקל אני אלך לבית משפט?

גלית אבישי: אתה תלך, כי אתה יכול לקבל לא רק את הנזק שקרה לך אלא גם פיצוי שהוא עונש לבעל העסק.

גלית אבישי: זה קיים בארצות הברית.

צביה דורי: מדובר על מוצרים שאורח החיים שלהם הוא בן 7 ל-15 שנה.

צביה דורי: רוב הפגמים בשנים הראשונות נובעים מפגמים בייצור.

צביה דורי: בשנה הראשונה יש יותר פגמים מאשר בשנה השנייה והשלישית.

צביה דורי: אחר כך, לקראת סוף חיי המוצר, מתחילים עוד פעם פגמים ובעיות.

צביה דורי: לא סביר מה שאמר איגוד לשכות המסחר, שבשנה השנייה העלות של התיקונים ושל האחריות יותר גדולה מאשר בשנה הראשונה.

צביה דורי: הייתי רוצה לשמוע גם מהיצרנים וגם מהייבואנים אם יש להם עקומה של תיקונים לגבי שנים.

צביה דורי: אני משוכנעת שבשנה השנייה והשלישית זה יורד.

צביה דורי: כל הרעיון שלנו הוא להעביר את זה מהתחום הפלילי לאזרחי כך שהאזרח יתבע את המוכר.

צביה דורי: העלו פה טענות נגד ייבואנים חאפרים שמוכרים ונעלמים.

צביה דורי: זאת הסיבה שהעברנו את האחריות למוכר עצמו.

צביה דורי: המוכר לא נעלם תוך שנה.

צביה דורי: אם אתה קונה בחנות, החנות קנתה מייבואן והייבואן נעלם תוך חצי שנה, אז האחריות היא על המוכר.

צביה דורי: המוכר ייזהר לא לקנות מחאפרים, אלא לקנות ממישהו שבאמת יכול להעביר את האחריות אליו .

צביה דורי: השינוי כאן הוא בהחלט לטובת הצרכן.

שלום שמחון: האם אפשר היה לקבוע סכום סף כך שהתקנות לא יחולו אלא מסכום מסויים?

שלום שמחון: אני לא בטוח שמי שקנה מגהץ ב-199 שקל ילך לתבוע.

יצחק קמחי: המוצרים שהתקנות האלו יחולו עליהם הם בעיקר מוצרים יקרים.

יצחק קמחי: אנחנו מדברים על מקררים, מקפאים, מכונות כביסה.

שלום שמחון: גם טלוויזיה אפשר לקנות ב-50 אלף שקל ואפשר לקנות ב-500,600 שקל.

שלום שמחון: הטווחים גדולים.

יצחק קמחי: לקחנו את הדברים שהעלויות שלהם גבוהות.

שלום שמחון: גם פקס אתה יכול למצוא בסכום מאוד נמוך ובסכום גבוה.

איילון הרציקוביץ: אם אנחנו רוצים להתנהג כמו בגרמניה או כמו בהולנד, אז בוא נתנהג כמו בגרמניה וכמו בהולנד בכל הפלטפורמה.

איילון הרציקוביץ: אי אפשר לבוא עם איזה מקטע.

איילון הרציקוביץ: דרך אגב, אני מכיר את זה מתחומים אחרים, לא המציאו את זה במשרד המסחר והתעשייה.

איילון הרציקוביץ: אני לא בא עם סיפורי אימים, אנחנו לא נתמוטט, אבל בואו לא נשלה את עצמנו עם תביעות צרכנים.

איילון הרציקוביץ: במכס יושבת יחידת חקירות שמכירה את כל הגנגסטרים האלה בשם.

איילון הרציקוביץ: הם לא מסוגלים לעשות להם שום דבר, כי כשהם באים לבית משפט זורקים אותם כאילו היו ילדים קטנים.

איילון הרציקוביץ: אומר המכס שזה לא הוא, צריך ללכת לעמי סגל כדי לשמוע מה הוא אומר.

שלום שמחון: מי זה עמי סגל?

איילון הרציקוביץ: משנה למנהל המכס.

שלום שמחון: אנחנו נזמין אותו לדיון הבא.

איילון הרציקוביץ: אנחנו לא נגד שינוי תקנות, אנחנו רק טוענים שצריך לבדוק אותן.

איילון הרציקוביץ: למה לשבת עכשיו ולנחש כמה עולה לתקן מקרר?

איילון הרציקוביץ: אני מזמין אתכם לפתוח את הדוחות הכספיים שלנו.

איילון הרציקוביץ: איך אפשר להגיד שעל מכונת כביסה ומייבש הזמן לא עושה את שלו?

איילון הרציקוביץ: זה מסתובב כל יום.

איילון הרציקוביץ: כל שנה זה עולה יותר.

איילון הרציקוביץ: לבוא עם תיאוריות זה לא במקום.

איילון הרציקוביץ: אם רוצים להחיל תקנות שעולות כסף נא למצוא את המקורות.

איילון הרציקוביץ: אי אפשר למצוא אותם אצלנו.

איילון הרציקוביץ: היתה לי שיחה לא מזמן עם אהוד אולמרט, שהוא גם ידידי הטוב, על התעללות בבעלי עסקים במדינת ישראל .

איילון הרציקוביץ: עד כמה?

איילון הרציקוביץ: עד כמה ניתן להתעלל בבעלי עסקים במדינת ישראל?

איילון הרציקוביץ: אי אפשר לשלוף את הדברים האלה ולהגיד שזה נהדר לצרכן, שזה קיים בגרמניה או באירופה.

איילון הרציקוביץ: אגב, זה גם לא מדוייק.

ירון לויסון: אנחנו מברכים על התקנות האלו.

ירון לויסון: 4 שנים כבר דנים.

ירון לויסון: אני שמח שסוף סוף זה מתחיל להיכנס לפסים יותר מעשיים.

ירון לויסון: אני מקבל את מה שלוני אמר לגבי השוק שהוא בעייתי.

ירון לויסון: התקנות האלו הוצעו על רקע זה שיש הפקרות מוחלטת מצד היצרנים, מצד החברות בכל הנושא של אחריות.

ירון לויסון: אנחנו מקבלים מאות תלונות כל שנה על יצרנים שמצפצפים על הצרכן, שלא שמים תעודות אחריות.

אריק אינדיצקי: מה אתם עושם להם?

ירון לויסון: התקנות נועדו לתת לזה מענה.

ירון לויסון: המצב קטסטרופאלי.

ירון לויסון: לא מחלקים תעודות אחריות, מבקשים עבור תיקון מזגנים שמתקלקלים כל שני וחמישי מחירים בלתי סבירים.

ירון לויסון: את עניין החאפרים צריך לפתור, אבל המצב איך שהוא היום לא יכול להימשך.

אריק אינדיצקי: המציאות היא שמשרד המסחר והתעשייה לא אוכף שום דבר.

דוד טל: בגלל זה לא צריך לחוקק חוקים?

דוד טל: יש משרד ממשלתי שכן אוכף?

דוד טל: אני אומר לך בוודאות שאין אף משרד שאוכף את החוקים כפי שצריך.

אריק אינדיצקי: המכס כן אוכף, אבל לא את הכל.

דוד טל: אמר לך לוני שהוא לא אוכף.

דוד טל: הם יודעים בדיוק מי הקרימינלים והם לא עושים נגדם שום דבר.

אריק אינדיצקי: על פי החוק צריך לכתוב ספר הוראות בעברית.

אריק אינדיצקי: זאת הוראה קיימת.

אריק אינדיצקי: אני בתור יבואן מסודר ומוסדר מוציא הוראות שימוש.

אריק אינדיצקי: זה עולה לי מאות אלפי שקלים בשנה.

אריק אינדיצקי: לייבואן חאפר אין את זה.

אריק אינדיצקי: למשרד המסחר והתעשייה אין את הפרקטיקה של יום יום, אלא פרקטיקה תיאורטית של אוסף תלונות אקראי.

אריק אינדיצקי: מי ששולח תלונות למשרד המסחר והתעשייה אלה אנשים שיש להם זמן.

אריק אינדיצקי: זה לא מייצג את מה שקורה, זה מייצג את אלה ששלחו את התלונה.

יצחק קמחי: זה רק אומר כמה תלונות לא קיבלנו.

אריק אינדיצקי: אין לכם את התמונה המלאה.

אריק אינדיצקי: על סמך התקנות אני רואה את זה.

אריק אינדיצקי: אני מציע לעשות פוס עם התקנות האלו, כי אלו תקנות לא ריאליות.

אריק אינדיצקי: צריך לשבת משרד התמ"ס עם איגוד לשכות המסחר ולהכין דברים מקובלים על כולם.

אריק אינדיצקי: אין הבדל בין האינטרס שלי לאינטרס של הצרכן.

אריק אינדיצקי: אף אחד מכם, חוץ אולי מלוני, לא יודע מה זה צרכן שבא לקבל אחריות.

אריק אינדיצקי: לא כולם ישרים, לא כולם תמימים.

דוד טל: את זה אפשר לייחס גם למוכרים.

אריק אינדיצקי: אני מדבר על ייבואן מסודר.

דוד טל: אני מדבר על האזרח הממוצע.

אריק אינדיצקי: אם תגיד לרוב האזרחים שהמצלמה קיבלה מכה, הם יגידו לך שהיא לא קיבלה מכה כי מהרגע שהם קנו אותה היא שכבה בארון.

שלום שמחון: אתה מדבר בהכללה.

שלום שמחון: בגלל ההכללה שאתה עושה הם מגבירים את הרגולציה.

אריק אינדיצקי: האחריות למצלמות בשוק האירופי היא 12 חודשים.

אריק אינדיצקי: ביטוח זה דבר שאין לו סוף.

אריק אינדיצקי: תנו לצרכן להחליט אם הוא מוכן לשלם עבור ביטוח 3 או 4 אחוז.

אריק אינדיצקי: לי היה פעם מקרר ששילמתי 15 שנה עבור השירות.

אריק אינדיצקי: הייתי בכסף הזה יכול לקנות מקרר חדש.

אריק אינדיצקי: להאריך ל-24 חודשים זו עלות שהצרכן ישלם אותה בסוף.

אריק אינדיצקי: זה בדיוק כמו ביטוח צד שלישי לרכב.

אריק אינדיצקי: מה קורה אם מישהו שאין לו כסף הורס את האוטו שלך?

אריק אינדיצקי: מה תעשה?

אריק אינדיצקי: אותו שר שחתם על התקנה הזאת הרחיב צו ייבוא חופשי בחודש אוגוסט, מה שהביא להוצאות נוספות.

בועז כספי: לגבי רוב הדברים שנאמרו כאן אני מסכים.

בועז כספי: אני מסכים גם לגבי העלויות שהן בין 10 ל15 אחוז.

דוד טל: אתה אומר שהם יעבירו את זה לקונה?

בועז כספי: זה ניתן, אבל אני מאמין שרוב החברות לא יוכלו לעמוד בתחרות מול החברות החאפריות והן לא ימכרו את המוצרים.

בועז כספי: מה רע בלתת לצרכן לבחור?

בועז כספי: היום הצרכן יכול לבטח בחברות ביטוח או אצלנו.

בועז כספי: זה הדבר הכי נכון לעשות.

בועז כספי: המוצרים היום הרבה יותר זולים על חשבון אורך החיים הקצר שלהם.

בועז כספי: היום כשלקוח קונה די.

בועז כספי: וי.

בועז כספי: די החברות לא מתכננות לעבוד איתו בעוד 7 שנים, כי בעוד שנתיים הוא לא יהיה רלוונטי.

בועז כספי: אם נצטרך לעשות את כל העלויות האלו על-מנת לייקר אותו, אז הוא יקנה מוצר שגם יעלה לו הרבה יותר וגם הוא לא יהיה רלוונטי בעוד שנתיים או שלוש.

שלום שמחון: בגלל זה הצעתי לקבוע סף של מחיר שהתקנות עליו לא יחולו.

אמיר הורנשטיין: אנחנו רוצים לתת ללקוח את השירות הטוב ביותר.

אמיר הורנשטיין: השירות הטוב ביותר לא בהכרח יעלה לו יותר כסף.

אמיר הורנשטיין: אנחנו יכולים לראות שחלק מהתקנות יעלו באופן ישיר את המחיר לצרכן.

אמיר הורנשטיין: זה לא משנה כרגע אם זה יהיה ב-5%, ב-10% או ב-15%.

אמיר הורנשטיין: הן בעצם מגינות על הצרכן על חשבונו.

אמיר הורנשטיין: החלק האחר של התקנות באות להגן על הצרכן ובאות לטובת החברות המסודרות ונגד הייבואנים.

אמיר הורנשטיין: אני חושב שצריך לקחת את כל מכלול התקנות ולהרכיב תקנות חדשות שיגנו על הצרכן, אבל לא על חשבונו.

דוד טל: על חשבון המוכרים?

אמיר הורנשטיין: לא.

אמיר הורנשטיין: נושא של 3 שנים אחריות הוא לא הכרח.

אמיר הורנשטיין: אתה יכול להציג אותו כהכרח, אבל אז זה יבוא על חשבון הצרכן.

אמיר הורנשטיין: נושא של תחנות שירות, שמגלגל חלק מהאחריות על הסוחר הקמעונאי, הוא בהחלט הכרח שיגן על הצרכן אבל לא ישפיע על עלות המוצר.

שלום שמחון: לא שמעתי שהיה ויכוח לגבי זמן התגובה.

אמיר הורנשטיין: ייבואן שהוא לא מסודר לא מסוגל לעמוד בזה.

אמיר הורנשטיין: נושא הארכת שנת האחריות שהוא מהותי לכולם.

אמיר הורנשטיין: .

שלום שמחון: מה הן ההצעות שלכם ללוח זמנים סביר שבו אפשר יהיה להגיע לתיאומים עם משרד המסחר והתעשייה כדי להביא את העניין לדיון כמה שיותר משומן בפעם הבאה?

איילון הרציקוביץ: לפחות שבועיים.

שלום שמחון: נהיה קצת יותר לארג'ים בלוח הזמנים.

שלום שמחון: נקודת המוצא שלנו היא לתת לאזרח את ההגנה הכי טובה מבחינת המוצר שהוא קונה ומבחינת השירות שהוא מקבל.

שלום שמחון: זאת נקודת המוצא שאתם צריכים לצאת ממנה בדיון עם משרד המסחר והתעשייה.

שלום שמחון: אין כוונה לגרום למצב של סחבת.

שלום שמחון: זה יבוא לאישור בשבוע הראשון של חודש ינואר.

שלום שמחון: אם נקודת המוצא של ועדת הכלכלה שאומרת שהאזרח יקבל את השירות הכי טוב שרק אפשר עבור המוצר שהוא משלם עליו במיטב כספו מקובלת על כולם, אני מניח שזה יקל עליכם להגיע להבנה.

שלום שמחון: היינו רוצים שתשקלו אפשרות לקבוע סף מחירים שמתחתיו אין טעם להתעסק.

שלום שמחון: אתה יכול להעביר את זה לתחום האזרחי.

שלום שמחון: לא שמעתי פה בדיון שום הערה לגבי זמני התגובה לבקשת שירות.

יצחק קמחי: הנושא שעולה פה כל הזמן זה העדר אכיפה.

יצחק קמחי: שמעתי ממר הרציקוביץ את הנושא של המכס.

יצחק קמחי: התקנות האלו באו לפתור מצב של פקח של משרד התמ"ת שלא יכול להיות ליד כל משפחה שתיתקל במכשיר.

יצחק קמחי: כל הרעיון של התקנות האלו זה לתת לצרכנים את האפשרות לשמור על הזכויות שלהם.

יצחק קמחי: מאחורי תעודת האחריות שתינתן להם יהיה משהו בסיסי שעל פיו הם יוכלו לשמור על הזכויות שלהם.

יצחק קמחי: אם תהיה אכיפה אזרחית דרך בתי משפט יהיו ביקורות על כך.

יצחק קמחי: אפשר להציע פתרונות אלטרנטיביים כמו פישור, גישור או בוררות.

יצחק קמחי: אלה מנגנונים שקיימים ושאולי אפשר לפתח.

יצחק קמחי: הם יהיו עדיפים על בתי המשפט.

שלום שמחון: אני בטוח שלאולמרט יהיה מה לומר אם מחר בבוקר זוג צעיר ירצה לקנות מקרר או טלוויזיה והוא ידע שזה הולך לעלות לו אחוזים ניכרים.

שלום שמחון: כדאי שתשאלו אותו מה הוא חושב על האפשרות הזאת.

יצחק קמחי: אנחנו נשאל אותו.

יצחק קמחי: אנחנו מדברים על שני הפרשים של זמן.

יצחק קמחי: תלוי באיזה מצב אתה שואל את הצרכן מה הוא מעדיף ומה הוא לא מעדיף.

יצחק קמחי: את דעתו של השר נשאל ונקבל.

יצחק קמחי: נקודת המבט של הצרכנים פה היא הנקודה החשובה.

שלום שמחון: אנחנו סיכמנו לתת לכם חודש וחצי להתדיינות ביניכם.

שלום שמחון: בפעם הבאה נתחיל בהקראה.

שלום שמחון: הכוונה בסופו של דבר היא לתת לאזרח במדינת ישראל שירות יותר טוב עבור המחיר שהוא משלם בעד אותו מוצר, תוך הבנה שצריך לשמור על איזה שהם איזונים שלא ייגרמו לנו לעכב את העניין.

שלום שמחון: גם אני מבין שאם מחר בבוקר יבוא זוג צעיר ויגיד לשר שזה מה שמייקר, יימצא איזון אחר.

שלום שמחון: זאת לא הכוונה.

שלום שמחון: אני בטוח שתגיעו להבנות ביניכם.

שלום שמחון: אני לא רוצה שהדיון בפעם הבאה יהיה במחתרת, אלא שנדבר בביטחון מלא.

שלום שמחון: תודה רבה, הישיבה נעולה.